Veronica Bekoe

Veronica Bekoe be biologist wey dey cam from Ghana. She be known for ein impact for de invention of de Veronica bucket wey dem use reduce de spread of communicable diseases such as COVID 19.

 Ein Education 
Na Veronica start ein basic education at de Government Girls School (currently Independence Avenue Basic School) insyd Accra. Na she attend Aburi Girls SHS for ein secondary education. She later further ein education at Kwame Nkrumah University of Science and Technology (KNUST) wer she obtain Bachelor of Science insyd Biological Science/Biology between 1968 – 1972.

 Ein Career 
Ein career insyd de Ghana Health Service (GHS) span from 1972-2008, wey she work at de Public Health and Reference Laboratory, work as a prime person for de National AIDS/STI Control Program wey she sanso get over 30 years' experience insyd medical laboratory practice. She get experience insyd laboratory management, development of training manuals, mentorship, development of guidelines for laboratory diagnostics among odas.
 Ein Achievement 
Veronica be noted for ein invention of de Veronica bucket, dem invent device wey go curb anaa reduce de spread of diseases lyk cholera thru handwashing cross-contaimination. For 2020 insyd, dem use bucket widely for de African continent insyd den de global community so say dem go fight de novel pandemic coronavirus disease COVID-19. Ein discovery den invention of de veronica bucket be as a result of sam problem anaa gap she identify for ein field of work, she notice say na challenge dey plus running water wey dem for use bowl of water in turns make dem wash dema hands after medical work wey na ebe very dangerous give dema health secof na everybro for use de same water til de tym ego make dirty, so as she see de health implications wey she create prototype bucket plus tap attache to aluminium utensils wey dem dey take sell use Hausa koko, ebe popularly known as Akorlaa gyae su wey now e cam turn veronica bucket wey ebe recognized globally.

 Ein Awards 
 Na Mrs. Rebecca Akufo-Addo give am an award for ein social innovation in combating infectious diseases wey dey use soap under running water.
 She receive de covetous order of de Volta individual award for ein innovation.
 References 

 External links 

Category:Human
Category:Living people
Category:Ghanaians
Category:Women biologists
Category:Ghanaian biologists
Category:Ghanaian inventors
Category:Scientists wey komot Accra
Category:Ga-Adangbe people
Category:Kwame Nkrumah University of Science and Technology alumni
Category:Recipients of de Order of the Volta
Category:Alumni of Aburi Girls' Senior High School